讖 一
作者：菩提達摩
朝代：唐

paragraphs: 路行跨水復逢羊，（路行者，來也。
跨水者，過海也。
稱逢羊者，洛陽也。
達摩大師從南天竺國過海而來，初到廣州，次普通八年丁未歲人梁國）獨自恓恓（《天聖廣燈錄》、《五燈會元》作「栖栖」）暗渡江。
（獨自者，無伴侶也。
恓恓者，苦恓也。
暗渡江者，梁武帝不悟大理，變容不言。
師知機不契，則潛過江向北魏國也。
）日下可憐雙象馬，（日下者，京都也。
可憐者，好。
雙象馬者，志公傳大士也。
）兩株懶桂（《天聖廣燈錄》、《五燈會元》作「二株嫩桂」）久昌昌。
（兩株者，二木也，二木是林字也。
嫩桂者，少也。
則是少林寺也。
久昌昌者，九年面壁，而出大行佛法也。
）。